**UPUTA ZA REGISTRACIJU PRAVNIH OSOBA U REGISTAR PRAVNIH OSOBA**  **KOJE OBAVLJAJU DJELATNOST JAVNE VODOOPSKRBE**

Pravne osobe koje obavljaju djelatnost javne vodoopskrbe u obvezi su, sukladno odredbama članka 15. a Zakona o vodi za ljudsku potrošnju (Narodne novine broj 56/13, 65/15, 104/17 i 115/18 i 16/20) i članka 22. Pravilnika o parametrima sukladnosti, metodama analize, monitoringu i planovima sigurnosti vode za ljudsku potrošnju te načinu vođenja registra pravnih osoba koje obavljaju djelatnost javne vodoopskrbe („Narodne novine“, broj 125/17 i 39/20) registrirati se u Registar pravnih osoba koje obavljaju djelatnost javne vodoopskrbe koji se vodi pri Ministarstvu zdravstva.

**1.POSTUPAK REGISTRACIJE PRAVNIH OSOBA KOJE OBAVLJAJU DJELATNOST JAVNE VODOOPSKRBE U REPUBLICI HRVATSKOJ/izdavanje korisničkog računa**

Pravne osobe koje obavljaju djelatnost javne vodoopskrbe obvezne su podnijeti zahtjev za registraciju Ministarstvu u svrhu upisa u Registar pravnih osoba koje obavljaju djelatnost javne vodoopskrbe moraju provesti postupak registracije pri Ministarstvu zdravstva.

Pravna osoba koja obavlja djelatnost javne vodoopskrbe podnosi zahtjev za registraciju Ministarstvu zdravstva **putem javnog portala** Središnjeg informacijskog sustava sanitarne inspekcije ( u daljnjem tekstu: SISSI) koji je dostupan preko linka:  [https://sissijavneusluge.dirh.hr/SISSI\_JavneForme](https://sissijavneusluge.dirh.hr/SISSI_JavneForme/) i a koji će im omogućiti pristup i ažuriranje vlastitih podataka u Registru. ***Pristup javnom portalu kao i upute za rad opisane su pod točkom 2.***

Preduvjet podnošenju zahtjeva za registraciju je izdavanje korisničkog računa, a postupak izdavanja korisničkog računa sastoji se od dostave ispunjenog i ovjerenog obrasca Zahtjeva za izdavanjem korisničkog računa za pristup web formi Središnjeg informacijskog sustava sanitarne inspekcije koji je dostupan na sljedećem linku:

Obrazac Zahtjev za izdavanje korisničkog računa dostavlja se na e-mail adresu: [registar.vodovoda@miz.hr](mailto:registar.vodovoda@miz.hr).

Po primitku obavijesti od strane Ministarstva zdravstva o kreiranju korisničkog računa stranka može pristupiti Središnjem informacijskom sustavu sanitarne inspekcije (SISSI) te prijavi u Registar pravnih osoba koje obavljaju djelatnost javne vodoopskrbe.

**Unošenje podataka u Registar pravnih osoba koje obavljaju djelatnost javne vodoopskrbe**

Postupak unošenja podataka u Registar opisan je u *Priručniku za korištenje online obrazaca Ministarstva zdravstva* koji se nalazi na linku:.

Za postupak upisa pravnih osoba u Registar koji obavljaju vodovodnu djelatnost koristi se izbornik „***Vodovodna djelatnost“.*** Klikom na stavku izbornika „*Vodovodna djelatnost*“ otvara se ekranski obrazac za unos podataka potrebnih za upis pravne osobe (podaci o podnositelju zahtjeva, podaci o vodoopskrbnom sustavu, podaci o vodocrpilištima,podaci o objektima za preradu vode , prilozi)

Uz zahtjeva za registraciju pravna osoba mora dostaviti dokaz da je u Republici Hrvatskoj registrirana za obavljanje djelatnosti javne vodoopskrbe.

Prilikom uspješno ispunjenog online obrasca zahtjeva u svrhu upisa u Registar pravnih osoba koje obavljaju djelatnost javne vodoopskrbe potrebno je isprintati generirani obrazac zahtjeva te potpisanog zatim poštom ili osobno dostaviti na adresu **Ministarstvo zdravstva, Ksaver 200a, Zagreb** u roku od 8 dana ili u obliku sken privitka dostaviti na email adresu: [registar.vodovoda@miz.hr](mailto:registar.vodovoda@miz.hr).

**NAPOMENA: Dokumente pridružene pri ispunjavanju online obrasca nije potrebno dodatno dostaviti pisanim putem.**

Temeljem urednog zahtjeva Ministarstvo zdravstva izdaje Rješenje o upisu pravne osobe u Registar pravnih osoba koje obavljaju djelatnost javne vodoopskrbe u roku od 30 dana od dana podnošenja urednog zahtjeva.

**2. PRISTUP JAVNOM PORTALU I UPUTE ZA RAD**

Kako biste uspješno mogli pristupiti javnom portalu, potrebno je ispuniti sljedeće preduvjete:

1. Pravna osoba obvezna je odrediti odgovornu osobu i kontakt osobu koja će biti ovlaštena da u njezino ime pristupa javnom portalu te koja će imati pravo podnošenja zahtjeva i pravo pristupa podacima na javnom portalu
2. Odgovorna osoba treba izvaditi vjerodajnice za korištenje sustava e-Građani. Dobivanje vjerodajnica za sustav e-Građani je jednostavno i brzo, te zahtjeva samo osobnu iskaznicu, OIB i aktivnu e-mail adresu (detaljnije informacije možete vidjeti na adresi <https://www.gov.hr/e-gradjani/kako-postati-e-gradjanin/1553>)
3. Nakon što odgovorna osoba izvadi vjerodajnice za korištenje sustava e-Građani potrebno je na adresu **Ministarstva zdravstva, Ksaver 200a, 10000 Zagreb** dostaviti popunjeni i ovjereni obrazac Zahtjeva za izdavanje korisničkog računa za pristup javnom portalu Središnjeg informacijskog sustava sanitarne inspekcije

Obrazac [zahtjeva za izdavanje korisničkog računa](https://zdravlje.gov.hr/UserDocsImages/dokumenti/Zahtjev%20za%20izdavanje%20korisni%C4%8Dkog%20ra%C4%8Duna.docx)

Obrazac [zahtjeva za brisanje korisničkog računa](https://zdravlje.gov.hr/UserDocsImages/dokumenti/Zahtjev%20za%20brisanje%20korisni%C4%8Dkog%20ra%C4%8Duna.docx)

**VAŽNO:** Na navedeni način će **samo odgovorna osoba**za koje je pravna osoba koja obavlja djelatnost javne vodoopskrbe podnijela zahtjev za izdavanje korisničkog računa  moći pristupiti javnom portalu, predati zahtjeve  i imati uvid u podatke. Odgovornost je poslovnog subjekta da u slučaju promjene odgovorne osobe zatraže ukidanje korisničkog računa za postojeću odgovornu osobu kao i otvaranje korisničkog računa za novu odgovornu osobu.

Jedna pravna osoba može imati više odgovornih osoba, a isto tako jedna osoba može biti odgovorna osoba za više objekata.

**4. PROMJENA PODATAKA U REGISTRU PRAVNIH OSOBA KOJE OBAVLJAJU DJELATNOSTI JAVNE VODOOPSKRBE**

Pravna osoba koja obavlja djelatnost javne vodoopskrbe o svakoj promjeni podataka u svezi naziva, sjedišta, OIB-a, pravne osobe koja obavlja djelatnost javne vodoopskrbe, naziv i adresu crpilišta, broj zdenaca, nazive naselja koja se opskrbljuju, broj stanovnika koji se opskrbljuju, ukupni kapacitet pojedinog zdenca, tehnologiju obrade vode, način dezinfekcije, broj vodosprema, duljinu vodo opskrbne mreže i kontakt podatke mora obavijesti Ministarstvo zdravstva u roku od 30 dana od dana nastupa promjene.

**5. PRESTANAK OBAVLJANJA DJELATNOSTI JAVNE VODOOPSKRBE**

U slučaju da pravna osoba koja obavlja djelatnost javne vodoopskrbe prestane obavljati djelatnost vodoopskrbe za koju je ishodio rješenje obvezan je u roku od osam dana od dana prestanka obavljanja djelatnosti podnijeti zahtjev Ministarstvu zdravstva za brisanje iz Registra pravnih osoba koje obavljaju djelatnost javne vodoopskrbe. Zahtjev za brisanje iz Registra pravnih osoba koje obavljaju djelatnost javne vodoopskrbe se dostavlja na email adresu: [registar.vodovoda@miz.hr](mailto:registar.vodovoda@miz.hr).

Temeljem zahtjeva za brisanje pravne osobe iz Registra pravnih osoba koje obavljaju djelatnost javne vodoopskrbe ministar nadležan za zdravstvo donosi rješenje u roku 30 dana protiv kojeg nije dopuštena žalba već se može pokrenuti upravni spor.

**6. OSTALE NAPOMENE**

Ministarstvo zdravstva na svojim mrežnim stranicama objavljuje osnovne podatke iz Registra pravnih osoba koje obavljaju djelatnost javne vodoopskrbe. sukladno članku 22. Pravilnika o parametrima sukladnosti, metodama analize, monitoringu i planovima sigurnosti vode za ljudsku potrošnju te načinu vođenja registra pravnih osoba koje obavljaju djelatnost javne vodoopskrbe („Narodne novine“, broj 125/17).

**7. KONTAKTI**

Za sve dodatne informacije možete se obratiti na na e-mail adresu: [registar.vodovoda@miz.hr](mailto:registar.vodovoda@miz.hr).

* **Obrazac zahtjev za izdavanje korisničkog računa za pristup web formi Središnjeg informacijskog sustava sanitarne inspekcije**
* **Obrazac** [**zahtjev za brisanje korisničkog računa**](https://zdravlje.gov.hr/UserDocsImages/dokumenti/Zahtjev%20za%20brisanje%20korisni%C4%8Dkog%20ra%C4%8Duna.docx)
* **Priručnik za korištenje online obrazaca Ministarstva zdravstva**